hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu
Kategóriák létrehozása - Webáruház segédlet - UNAS
Webáruház funkciók Árak Domain, webtárhely Támogatás Blog
A funkciókat úgy állítottuk össze, hogy minden kereskedői igényt lefedjenek. Hosszú a lista, de érdemes átnézni.
Győződj meg róla, hogy milyen alacsony havidíj mellett tudsz minden területre kiterjedő funkcionalitású bérelhető webáruházat üzemeltetni.
Minden olyan szolgáltatást biztosítunk az ügyfeleink számára, amelyek a webáruház bérléshez kapcsolódnak. Válogass a számtalan domain név végződés között!
Nem hagyunk magadra! Biztos lehetsz benne, hogy bármi nehézséged adódik, az ügyfélszolgálatunk és szakértőink készségesen segíteni fognak.
Legyél naprakész, olvasd aktuális híreinket, cikkeinket és interjúinkat az online értékesítés világából!
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Legyél profi termékfotós az otthonodban!
Adj el azoknak, akik nem tudják mit vegyenek!
SMS / Hírlevél egyenleg
SMS / Hírlevél egyenleg feltöltés
SMS / Hírlevél egyenleg
SMS / Hírlevél egyenleg feltöltés
Automatikus SEF és META generálás
Bankkártyás, Speciális fizetési módok
Szállítás és fizetés kapcsolás
Bankkártyás, Speciális fizetési módok
Ez a menü a kategóriák és termékek összetett kezelésére szolgál: létrehozhatsz fő- és alkategóriákat egyaránt. Minél részletesebb és átgondoltabb a termék kategória szerkezet, annál könnyebben találhatja meg a vásárló a termékeket. Arra is figyelni kell, hogy ne ess át a ló másik oldalára, hiszen a túl mély struktúra szintén okozhat problémát.
Rendszerünkben tetszőleges mélységű kategória szerkezetet létrehozhatsz, ezért először célszerű végig gondolni, hogy milyen termékeket kívánsz forgalmazni és azokat mi alapján lehet csoportosítani.
Azonban nem csak kategóriákat kezelhetsz ebben a menüpontban, hanem egy adott kategórián belül létrehozhatsz termékeket is. A kategória szerkezet és termékek fölött helyezkedik el egy kereső sáv, ahol a webáruházában lévő termékre kereshetsz rá. Ehhez csupán be kell írnod a keresni kívánt kifejezést, majd a Keresés gombra kattintanod.
Az itt található kereső alapvetően a termék cikkszámokban és a termék nevekben keres, igény esetén termék paraméterekre is kiterjeszthető a kereső, ennek beállítását Ügyfélszolgálatunkon tudod kérni.
Az adott kategóriában lévő termékeket tetszés szerint rendezheted a beépített rendező algoritmusok segítségével. A rendezés lehet pl. ABC sorrend, ár szerint növekvő, ár szerint csökkenő, illetve létrehozás szerinti növekvő vagy csökkenő sorrend. A rendezési feltételt a rendszer megjegyzi, így következő belépéskor is ebben a sorrendben listázza a termékeket. Ezen felül szűrheted is a megjelenített termékeket, így pl. megjeleníthetők csak a raktáron lévő, aktív, nem aktív vagy akár a készlethiányos termékek is.
Ha elkészültél a kategória szerkezettel, akkor megkezdheted a termékek feltöltését, erről részletesebben a Termékek / Termékek létrehozása menüpontban olvashatsz.
Kategóriák létrehozásakor lehetőséged van főkategória létrehozására vagy egy már meglévő főkategórián belül alkategória kialakítására. Rendszerünkben tetszőleges mélységű kategória szerkezetet létrehozhatsz, a kategóriák száma maximum az igényelt webáruház csomagban feltölthető termékek számának fele lehet.
Amennyiben kigondoltad, hogy a termékeket hogyan fogod csoportosítani, akkor nekiláthatsz a főkategóriák létrehozásának. Új főkategória létrehozásához kattints az Új főkategória gombra.
Az egyes mezők használatáról:
Szülő kategória - Itt láthatod a létrehozni kívánt új kategória szülő kategóriájának megnevezését.
Kép kapcsolat - Ebben a mezőben beállíthatod, hogy saját képet használsz a kategóriához vagy igény esetén egy másik kategória képét is használhatod.
Kategória kép - Itt tudod a kategóriához feltölteni a kategória képet.
Kategória megjelenés - Itt beállítható, hogy az adott kategória hol jelenjen meg. Ha nem szeretnél egy kategóriát megjeleníteni a kategória oldalon vagy a kategóriák menüben, egyszerűen kikapcsolhatod. A termékek elérhetőségére azonban nincs hatással ez a beállítás, ha terméket szeretnél inaktiválni, azt a termék szerkesztésénél tudod megtenni.
Termék szűrő tiltása - Ezzel a kapcsolóval adott kategória esetén tilthatod a termék paraméterre épülő szűrő megjelenését.
Publikus időszak - Ennél a funkciónál adott kategória esetén beállíthatsz publikus időszakot, így annak megjelenését kötheted tetszőleges időszakokhoz.
Vásárló csoport láthatja - Ha kezelsz vásárló csoportokat, be tudod állítani, hogy adott kategóriát mely vásárló csoport láthat az áruház felületén.
Ahhoz, hogy ezt a funkciót használni tudd, engedélyezned kell a beállítást az alábbi menüpontban: Beállítások / Alapbeállítások / Kategória, a Kategória vásárló csoporthoz hozzárendelhető opcióval.
Címke - A címkék segítségével specifikálni tudsz jellemzőket, melyekre utána a kategóriák esetén szűrhetsz is. Itt tudsz a már létrehozott címkék közül egyet vagy akár többet is hozzáadni a létrehozni kívánt kategóriához. Ahhoz, hogy itt tudjál az adott kategóriákhoz címkéket beállítani, először létre kell hoznod azokat az alábbi menüpontban: Beállítások / Címkék
Kategória neve - Add meg a létrehozni kívánt kategória megnevezését.
Kategória/Termék lista feletti tartalom - Az adott kategória esetén megadhatsz a kategória tartalom feletti szöveget, tipikusan ide szokták az adott kategória rövidebb leírását és fontosabb adatait megadni, akár egy akcióra való felhívást.
Kategória/Termék lista alatti tartalom - Az adott kategória esetén megadhatsz a kategória tartalom alatti szöveget, célszerű a kevésbé fontos információkat ebbe a szekcióba rakni.
Kategória menüben megjelenő tartalom - Az adott kategória esetén megadható speciális tartalom, ami a kategória menüben jelenik meg.
Keresőbarát URL - Tetszőleges keresőbarát URL megadható minden egyes kategóriához, arra azonban figyelj, hogy ékezetet ne adj meg a bevitel során.
OG Image - A közösségi megosztások alapja az Open Graph adatok használata. A létrehozni kívánt kategóriához megadhatsz egy OG Image állományt, így megosztások során ez fog érvényre jutni az adott kategória esetén.
TITLE tag - Ebben a mezőben adj egy pontos címet az adott kategóriának. Ha a rendszerünk által automatikusan generált META adatokat szeretnéd használni, akkor ezt hagyd üresen!
DESCRIPTION META tag - Ebben a mezőben elég egy mondatban tömören összefoglalni az adott kategória tartalmát. Ha a rendszerünk által automatikusan generált META adatokat szeretnéd használni, akkor ezt hagyd üresen!
KEYWORDS META tag - Ebben a mezőben maximum 8-10 kulcsszót szerepeltess vesszővel elválasztva egymástól. Ha a rendszerünk által automatikusan generált META adatokat szeretnéd használni, akkor ezt hagyd üresen!
Termék lista oldal kinézete - Termék lista oldal esetén rendszerünk többféle kinézeti megjelenésre ad lehetőséget. Itt tudod konkrétan erre a kategóriára beállítani a benne található termékek lista oldali kinézetét. Válaszd ki a kívánt lista oldal azonosítóját, majd kattints a Ment gombra.
Kategória lista oldal kinézete - Kategória lista oldal esetén rendszerünk többféle kinézeti megjelenésre ad lehetőséget. Itt tudod konkrétan erre a kategóriára beállítani a kategória lista oldali kinézetét. Válaszd ki a kívánt kategória lista oldal azonosítóját, majd kattints a Ment gombra.
Az egyes választható oldal kinézetekről az adott sablon esetén bővebben ebben a menüpontban olvashatsz: Beállítások / Kinézet, arculat / Oldal kinézetek
Robots META tag - Itt beállítható a Robots META tag alapértelmezett értéke, amit az egyes kategória oldalakon, termék oldalakon és plusz oldalakon felülírhatsz az ott lévő beállítással.
noindex: ilyenkor az adott oldalt a robotok nem térképezhetik fel
index: engedélyezett indexelés, feltérképezés
nofollow: az adott oldalt indexeli, de onnan nem gyűjthet további linkeket
follow: linkek gyűjtése is megengedett
Összevont termékek megjelenése - Amennyiben használsz termék összevonást, akkor egy-egy összevonásnál beállítható, hogy az altípusok megjelenjenek-e a listában. Ennél a kategória beállításnál a konkrét kategória esetén felülbírálhatod az ott meghatározott opciót.
Ha minden mezőt megfelelően kitöltöttél, akkor kattints a jobb felső sarokban a Ment gombra.
Ha a főkategóriák készen vannak, akkor következhet az egyes főkategóriákon belüli alkategóriák létrehozása. Új alkategória létrehozásához először válassz egy főkategóriát, jelöld ki, majd kattints az Új alkategória gombra. A létrehozás további folyamata hasonlóan történik, mint a főkategóriák létrehozása.
Egy-egy létrehozott főkategóriát vagy alkategóriát tetszés szerint szerkeszthetsz, törölhetsz vagy áthelyezhetsz utólag más kategóriába. Ehhez válaszd ki a változtatni kívánt kategóriát és kattints a Töröl Módosít vagy Áthelyez gombok valamelyikére.
A kategóriák sorrendje tetszés szerint változtatható a fogd és vidd módszerrel, az adott kategória sorában található ikonnal tetszőlegesen mozgathatsz egy kategóriát fel vagy le.
A kategóriák sorrendjénél csak akkor tudsz itt beállítani egyedi sorrendet, ha a Beállítások / Alapbeállítások / Kategória menüpontban, a kategória sorrendjénél nem ABC sorrend van beállítva.
Amennyiben több nyelvet is létrehoztál rendszerünkben, akkor minden egyes kategóriát (legyen az főkategória vagy alkategória) minden nyelven meg kell adnod ahhoz, hogy az a webáruházad felületén is megfelelően megjelenjen. Ellenkező esetben hiába vált nyelvet a felhasználó, a kategóriák szövegei maradnak eredeti nyelven.
Előfordulhat, hogy egy kategóriát létrehoztál, felvittél bele termékeket, de most utólag szeretnéd ezt a kategóriát egy másik kategóriába áthelyezni. Ehhez válaszd ki az adott kategóriát, majd a jobb oldalon kattints az Áthelyez gombra. Az ezután megjelenő ablakban válaszd ki azt a kategóriát, ahova át szeretnéd helyezni, majd végül kattints a Mozgat gombra. Ennek hatására az áthelyezni kívánt kategória termékekkel együtt átkerül az új helyre.
Kategóriákhoz alternatív URL beállítása
Lehetőség van kategóriához alternatív URL-t beállítani, ami lehet belső (áruházra mutató) és külső link egyaránt. Az URL megadása során a http vagy https előtag magadása kötelező pl: https://tesztaruhaz.hu/memoriak (a domain neve előtt a www előtag elhagyható).
A beállítást követően a módosított kategória alatt található termékek nem lesznek elérhetők, a kategóriára kattintva a vásárlók átirányítódnak az alternatív URL-re. Több nyelv esetén lehetőséged van nyelvenként beállítani URL-t.
Ha a kiegészítő nyelvek esetén megadod az alternatív URL-t, úgy az alap nyelv esetén is kötelező ezen mező kitöltése.
Kategóriákhoz alternatív URL beállítása
Weboldalunk COOKIE-kat használ az Adatkezelési tájékoztatóban foglaltak szerint, melyek nem alkalmasak személyes azonosításra. Rendben